**Ministru kabineta noteikumu “Noteikumi par tehnisko specifikāciju šaujamieroča pārveidošanai par salūtieroci (akustisko ieroci) un salūtieroča (akustiskā ieroča) apliecinājuma izsniegšanas, reģistrēšanas un valsts nodevas maksāšanas kārtību un apmēru” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta izstrādes mērķis – noteikt tehnisko specifikāciju šaujamieroča pārveidošanai par salūtieroci (akustisko ieroci), proti, noteikt tās minimālās tehniskās prasības, kurām jāatbilst salūtierocim (akustiskajam ierocim), kā arī noteikt salūtieroča (akustiskā ieroča) apliecinājuma izsniegšanas un reģistrēšanas kārtību un kārtību un apmēru, kādā maksājama valsts nodeva par salūtieroča (akustiskā ieroča) apliecinājuma izsniegšanu.  Projektam jāstājas spēkā vienlaikus ar likumprojektu “Ieroču aprites likums” (turpmāk – likumprojekts) (2019. gada 14. martā Saeimā pieņemts 3. lasījumā; Nr. 55/Lp13). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekta 93. panta pirmā un otrā daļa, kas paredz noteikt, ka: 1) tehnisko specifikāciju šaujamieroča pārveidošanai par salūtieroci (akustisko ieroci) nosaka Ministru kabinets, 2) kārtību, kādā tiek izsniegts un reģistrēts salūtieroča (akustiskā ieroča) apliecinājums, kā arī kārtību un apmēru, kādā maksājama valsts nodeva par salūtieroča (akustiskā ieroča) apliecinājuma izsniegšanu, nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieroču un speciālo līdzekļu aprites likumā nav iekļauts termins “salūtierocis (akustiskais ierocis)”, tādējādi spēkā esošie normatīvie akti nenoteic salūtieroču (akustisko ieroču) apriti, tai skaitā to konstrukcijas īpatnības un uzskaiti.  Lai Latvijas nacionālajos normatīvajos aktos pārņemtu Eiropas Parlamenta un Padomes 2017.gada 17.maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli, prasības, nodrošinot Latvijas ieroču aprites nosacījumu harmonizāciju ar citām Eiropas Savienības dalībvalstīm un Eiropas Ekonomikas Zonas valstīm salūtieroču (akustisko ieroču) aprites regulējumā, likumprojektā iekļauts jauns termins “salūtierocis (akustiskais ierocis)” un paredzēts deleģējums Ministru kabinetam noteikt tehnisko specifikāciju šaujamieroča pārveidošanai par salūtieroci (akustisko ieroci), kārtību, kādā tiek izsniegts un reģistrēts salūtieroča (akustiskā ieroča) apliecinājums, kā arī kārtību un apmēru, kādā maksājama valsts nodeva par salūtieroča (akustiskā ieroča) apliecinājuma izsniegšanu.  Lai novērstu risku, ka pēc šaujamieroča pārveidošanas par salūtieroci (akustisko ieroci) to iespējams izmantot arī kā šaujamieroci vai vienkārši pārveidot par šaujamieroci, projekts paredz noteikt tehnisko specifikāciju šaujamieroča pārveidošanai par salūtieroci (akustisko ieroci), proti, noteikt tās minimālās tehniskās prasības, kurām jāatbilst salūtierocim (akustiskajam ierocim).  Projekts paredz izņēmumu attiecībā uz tehnisko specifikāciju, paredzot, ka prasību “patrontelpai ir veikti pārveidojumi (piemēram, patrontelpas formas un izmēru izmaiņas, patrontelpā iemetināti norobežojoši elementi), kas nepieļauj oriģināli paredzētās šaujamieroču munīcijas izšaušanu tajā” nepiemēro 9 mm Parabellum kalibra automātiskiem un pusautomātiskiem šaujamieročiem. Minētais izņēmums paredzēts, jo Eiropas Savienības tirgū 9 mm Parabellum kalibra salūtpatronas ir pieejamas tikai “Fiocchi” ražojuma, kas pēc izmēriem ir identiskas kaujas patronām. Tādējādi, lai saglabātu 9 mm Parabellum kalibra automātisko un pusautomātisko salūtieroču (akustisko ieroču) funkcionalitāti, izmantojot pieejamo salūta munīciju, prasība par patrontelpas pārveidojumiem nav izpildāma.  Projektā paredzēta arī salūtieroča (akustiskā ieroča) apliecinājuma izsniegšanas un reģistrēšanas kārtība, kā arī kārtība un apmērs, kādā maksājama valsts nodeva par salūtieroča (akustiskā ieroča) apliecinājuma izsniegšanu.  Atbilstoši projektā paredzētajam ieroču komersants, kuram izsniegta licence A, B un C kategorijas šaujamieroča pārveidošanai par salūtieroci (akustisko ieroci), pārveido šaujamieroci par salūtieroci (akustisko ieroci) vai pārveido citā valstī iegādātu salūtieroci (akustisko ieroci) atbilstoši noteiktajai tehniskajai specifikācijai. Pēc minēto darbību veikšanas par salūtieroci pārveidotais šaujamierocis (turpmāk – pārveidotais šaujamierocis) vai pārveidotais citā valstī iegādātais salūtierocis (turpmāk – pārveidotais salūtierocis) iesniedzams Valsts policijā verificēšanai.  Saskaņā ar likumprojekta 94. panta pirmajā daļā noteikto Nacionālo bruņoto spēku, Iekšlietu ministrijas sistēmas iestāžu, valsts drošības iestāžu, Latvijas Bankas Aizsardzības pārvaldes, Valsts ieņēmumu dienesta, Ieslodzījuma vietu pārvaldes, Korupcijas novēršanas un apkarošanas biroja, Jaunsardzes centra, Nodrošinājuma valsts aģentūras, ostas policijas un pašvaldības policijas valdījumā esošo ieroču, munīcijas un speciālo līdzekļu iegādāšanās, izmantošanas, pielietošanas, glabāšanas, nēsāšanas, realizēšanas, pārvadāšanas un pārsūtīšanas, treniņšaušanas, remonta, kā arī apmācībām nepieciešamo ieroču pārveidošanas kārtību nosaka šo institūciju darbību reglamentējošie normatīvie akti. Ņemot vērā minēto, likumprojekta 94.pantā norādītās valsts un pašvaldību institūcijas to valdījumā esošos ieročus apmācību veikšanai, proti, savām vajadzībām, pārveido atbilstoši šo institūciju darbību reglamentējošajiem normatīvajiem aktiem.  Atbilstoši projektā paredzētajam, ieroču komersants, kuram izsniegta licence A, B un C kategorijas šaujamieroča pārveidošanai par salūtieroci (akustisko ieroci), var ne vien pats pārveidot šaujamieroci par salūtieroci (akustisko ieroci) atbilstoši noteiktajai tehniskajai specifikācijai, bet arī iegādāties salūtieroci (akustisko ieroci) kādā citā valstī. Ņemot vērā, ka arī citā valstī iegādātajam salūtierocim (akustiskajam ierocim) būs jāatbilst projektā noteiktajai tehniskajai specifikācijai, kā arī to, ka tās valsts prasības, kurā iegādāts salūtierocis (akustiskais ierocis), var būt atšķirīgas no projektā noteiktās tehniskās specifikācijas šaujamieroča pārveidošanai par salūtieroci (akustisko ieroci), projekts paredz, ka arī citā valstī iegādātais salūtierocis (akustiskais ierocis) pārveidojams atbilstoši noteiktajai tehniskajai specifikācijai un iesniedzams Valsts policijā verificēšanai.  Lai Valsts policija verificētu, vai šaujamierocis vai citā valstī iegādātais salūtierocis (akustiskais ierocis) ir pārveidots atbilstoši noteiktajai tehniskajai specifikācijai šaujamieroča pārveidošanai par salūtieroci (akustisko ieroci), ieroču komersants iesniedz Valsts policijas Kriminālistikas pārvaldē iesniegumu salūtieroča (akustiskā ieroča) apliecinājuma saņemšanai un pārveidoto šaujamieroci ar trim tam paredzētām salūtpatronām vai pārveidoto salūtieroci ar trim tam paredzētām salūtpatronām. Salūtpatronas paredzētas pārveidotā šaujamieroča vai pārveidotā salūtieroča darbības eksperimentālai pārbaudei un komersantam atpakaļ tās neizsniedz.  Projekts paredz, ka pirms iesnieguma salūtieroča (akustiskā ieroča) apliecinājuma saņemšanai iesniegšanas maksājama valsts nodeva par salūtieroča (akustiskā ieroča) apliecinājuma izsniegšanu.  Lai nodrošinātu šīs nodevas mērķi – ierobežot noteiktām prasībām, tostarp drošības prasībām, neatbilstošu ieroču apriti un ņemot vērā, ka pašlaik, izsniedzot apliecinājumu šaujamierocim, kas padarīts derīgs šaušanai tikai ar salūtpatronām, piemēro maksu par Valsts policijas sniegto maksas pakalpojumu – ballistisko ekspertīzi saskaņā ar Ministru kabineta 2013. gada 24. septembra noteikumiem Nr. 903 “Valsts policijas maksas pakalpojumu cenrādis” 95,70 *euro* apmērā, valsts nodevas apmēru par salūtieroča (akustiskā ieroča) apliecinājuma izsniegšanu paredzēts noteikt 95 *euro* apmērā.  Valsts policija pēc iesnieguma (salūtieroča (akustiskā ieroča) apliecinājuma saņemšanai) un pārveidotā šaujamieroča vai pārveidotā salūtieroča saņemšanas Administratīvā procesa likumā noteiktajā termiņā izvērtē pārveidojumu atbilstību projektā noteiktajai tehniskajai specifikācijai un pieņem lēmumu par: 1) salūtieroča (akustiskā ieroča) apliecinājuma izsniegšanu (ja šaujamieroča pārveidojumi atbilst noteiktajai tehniskajai specifikācijai) vai 2) atteikumu izsniegt salūtieroča (akustiskā ieroča) apliecinājumu (ja šaujamieroča pārveidojumi vai citā valstī iegādātā salūtieroča (akustiskā ieroča) pārveidojumi neatbildīs noteiktajai tehniskajai specifikācijai). Valsts policija lēmumu ieroču komersantam paziņo Paziņošanas likumā noteiktajā kārtībā.  Ja pārveidotais šaujamierocis vai pārveidotais salūtierocis atbilst noteiktajai tehniskajai specifikācijai, Valsts policija: 1) izsniedz apliecinājumu eksperta izziņas formā un 2) uz salūtieroča (akustiskā ieroča) rāmja (stobra kārbas, mehānismu kārbas), aizslēga un stobra izveido marķējumu “SALŪT”.  Ja, verificējot par salūtieroci pārveidoto šaujamieroci vai pārveidoto salūtieroci, tiks konstatēts, ka tas neatbilst noteiktajai tehniskajai specifikācijai, kā rezultātā Valsts policija pieņems lēmumu par atteikumu izsniegt salūtieroča (akustiskā ieroča) apliecinājumu, ieroču komersantam būs tiesības pēc konstatēto trūkumu novēršanas atkārtoti iesniegt Valsts policijā iesniegumu un pārveidoto šaujamieroci ar trīs tam paredzētām salūtpatronām vai pārveidoto salūtieroci (akustisko ieroci) ar trīs tam paredzētām salūtpatronām salūtieroča apliecinājuma saņemšanai vispārējā kārtībā, atkārtoti samaksājot valsts nodevu.  Projekts paredz, ka, saņemot salūtieroci (akustisko ieroci) un salūtieroča (akustiskā ieroča) apliecinājumu vai pārveidoto šaujamieroci vai pārveidoto salūtieroci (ja pieņemts lēmums par atteikumu izsniegt salūtieroča (akustiskā ieroča) apliecinājumu, ieroču komersanta darbinieks uzrāda personu apliecinošu dokumentu un parakstās par salūtieroča (akustiskā ieroča) un salūtieroča (akustiskā ieroča) apliecinājuma vai pārveidotā šaujamieroča vai pārveidotā salūtieroča saņemšanu salūtieroča (akustiskā ieroča) apliecinājuma izsniegšanai saņemto un nodoto ieroču žurnālā.  Projekts paredz noteikt kārtību, kādā Valsts policija reģistrē salūtieročus (akustiskos ieročus), nosakot, ka vienas darba dienas laikā pēc salūtieroča (akustiskā ieroča) apliecinājuma izsniegšanas Valsts policija Ieroču reģistrā izdara atzīmi par salūtieroča (akustiskā ieroča) verificēšanu, norādot arī salūtieroča (akustiskā ieroča) apliecinājuma numuru un izsniegšanas datumu.  Ņemot vērā, ka atbilstoši Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli, prasībām dalībvalstīm līdz 2019. gada 14. decembrim jānodrošina normatīvo aktu spēkā stāšanās, lai nodrošinātu to atbilstību Padomes Direktīvas 91/477/EEK par ieroču iegādes un glabāšanas kontroli, kā tā grozīta ar Eiropas Parlamenta un Padomes 2017. gada 17. maija Direktīvu (ES) 2017/853, 4. panta 4. punktam, projekts paredz, ka minētā kārtība, kādā Valsts policija reģistrē salūtieročus (akustiskos ieročus), stāsies spēkā 2019. gada 14. decembrī. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz ieroču komersantiem, kuriem izsniegta speciālā atļauja (licence) šaujamieroča pārveidošanai par salūtieroci (akustisko ieroci), kuri veiks nepieciešamos pasākumus šaujamieroča pārveidošanai par salūtieroci (akustisko ieroci) vai iegādāsies jau gatavu salūtieroci (akustisko ieroci) citā valstī, nepieciešamības gadījumā pielāgojot to noteiktajai tehniskajai specifikācijai, kā arī juridiskajām personām, kuras īsteno profesionālo darbību kultūras jomā vai vēsturisku notikumu atveidošanā, un Valsts policijas darbiniekiem, kuri veiks salūtieroča (akustiskā ieroča) verifikāciju un salūtieroča (akustiskā ieroča) apliecinājuma izsniegšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts veicinās ieroču komersantu darbību attiecīgās ieroču kategorijas apritē. Juridiskajām personām, kuras savā profesionālajā darbībā izmanto salūtieročus (akustiskos ieročus), tiesiskais regulējums paredz kārtību, lai tiktu iegādāti tikai verificēti salūtieroči (akustiskie ieroči) ar legālu izcelsmi.  Administratīvais slogs pēc būtības paliek nemainīgs, jo arī šobrīd salūtieroči (akustiskie ieroči) ir atļauti tikai juridiskajām personām noteiktās profesionālās darbības sfērās un lielākajai daļai šo salūtieroču (akustisko ieroču) vēsturiski jau ir Valsts policijas izsniegti apliecinājumi. Tādējādi projekts nenoteic jaunus pienākumus jau esošo salūtieroču (akustisko ieroču) īpašniekiem, bet konkretizē personas, kuras būs tiesīgas iesniegt Valsts policijā verificēšanai pārveidotu šaujamieroci vai citā valstī iegādātu salūtieroci (akustisko ieroci) un saņemt salūtieroča (akustiskā ieroča) apliecinājumu (tikai ieroču komersanti), noteic valsts nodevu par konkrēto pakalpojumu (līdz šim, izsniedzot apliecinājumu šaujamierocim, kas padarīts derīgs šaušanai tikai ar salūtpatronām, tika piemērots Valsts policijas sniegto maksas pakalpojumu cenrādis par ballistiskās ekspertīzes veikšanu), kā arī paredz sākotnējus minimālos tehniskos kritērijus veicamajiem pārveidojumiem šaujamieroču konstrukcijā (līdz šim nekādi tehniski kritēriji nebija noteikti, kā rezultātā pārveidojumu tehniskais izpildījums bija ļoti daudzveidīgs un to izvērtēšanas iespējas – neviennozīmīgas). |
| 3. | Administratīvo izmaksu monetārs novērtējums | 2019.gadā un turpmāk tiek plānots izsniegt 70 salūtieroča (akustiska ieroča) apliecinājumus.  Noteikumu projekts paredz, ka ieroču komersantam, kurš vēlas saņemt salūtieroča (akustiskā) apliecinājumu, Valsts policijā ir jāiesniedz iesniegums salūtieroča (akustiskā ieroča) apliecinājuma saņemšanai kopā ar pārveidoto šaujamieroci un trīs tam paredzētām salūtpatronām vai kopā ar citā valstī iegādāto salūtieroci (akustisko ieroci) un trīs tam paredzētām salūtpatronām.  Iesnieguma aizpildīšana vidēji prasa 15 minūtes.  Aprēķinos tiek izmantota vidējā darba alga – 5,51 *euro* stundā (Centrālās statistikas pārvaldes dati 2017.gadā mēneša vidējā darba samaksa: 926 *euro*, 168 stundas/mēnesī).  **Administratīvās izmaksas personai:**   1. **Iesnieguma sagatavošana**   Valsts policijas pieņēmumi: ieroču komersants iesniegumu aizpilda papīra formātā, tam vidēji patērējot 15 minūtes (0,25 st.). Papildus nepieciešamie izdevumi papīram sastāda 0,07 *euro* par lapu.  C1 = (5,51 x 0,25) x (70 x 1) + (70 x 0,07)\* = 145,43 *euro*  \* papīra izmaksas   1. **Iesnieguma iesniegšana (personīgi)**   Valsts policijai nav pieejama informācija par to, kā ieroču komersants nokļūst Valsts policijas struktūrvienībā, tāpēc tiek pieņemts, ka ieroču komersants nokļūšanai uz Valsts policiju izmanto sabiedrisko transportu, ceļā vidēji pavadot 2 stundas. Paredzamās sabiedriskā transporta izmaksas sastāda 4,00 *euro* (sabiedriskā transporta biļete turp un atpakaļ).  C2 = (5,51 x 2) x (70 x 1) + (70 x 4,00)\* = 1 051,40 *euro*  \* transporta izdevumi   1. **Salūtieroča (akustiska ieroča) apliecinājuma saņemšana**   Ieroču komersants ierodas pēc salūtieroča (akustiska ieroča) apliecinājuma, izmantojot sabiedrisko transportu un ceļā pavadot 2 stundas. Paredzamās sabiedriskā transporta izmaksas sastāda 4,00 euro (sabiedriskā transporta biļete turp un atpakaļ).  C3 = (5,51 x 2) x (70 x 1) + (70 x 4,00)\* = 1 051,40 *euro*  \* transporta izdevumi  **Kopējās administratīvās izmaksas personai:**  **Ckomersantam = 145,43 + 1 051,40 + 1 051,40** **= 2 248,23 *euro***  Informatīvi:  **Administratīvās izmaksas Valsts policijai:**  Aprēķinos tiek izmantota vidējā darba samaksa - 5,13 *euro*, pasta sūtījumu vidējā cena – 1,49 *euro.*  **Lēmuma paziņošana ieroču komersantam.**  Valsts policijas pieņēmums: nodarbinātais, informējot ieroču komersantu, vidēji patērēs 10 minūtes (0,17 st.) (pieņemto lēmumu ieroču komersantam paziņo Paziņošanas likumā noteiktajā kārtībā, pieņemot, ka tas būs pasta sūtījums).  C1 = (5,13 x 0,17) x ((70 + 10) x 1) + 1,49 x ((70 +10) x 1) = 188,97 *euro*  **Kopējās izmaksas Valsts policijai**, lai nodrošinātu salūtieroča (akustiska ieroča) apliecinājuma izsniegšanu:  **CVP = 188,97 *euro***  **Administratīvās izmaksas PAVISAM:**  **Ckopā = Ckomersantam + CVP = 2 248,23 + 188,97 = 2 437,20 *euro***  Informatīvi: 2 437,20 : 70 = 34,82 *euro* vidēji vienam gadījumam. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 411 927 | 0 | 305 720 | 0 | 305 720 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 411 927 | 0 | 305 720 | 0 | 305 720 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 303 016 | 0 | 303 016 | 0 | 303 016 | 0 | 0 |
| 2.1. valsts pamatbudžets | 303 016 | 0 | 303 016 | 0 | 303 016 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 108 911 | 0 | 2 704 | 0 | 2 704 | 0 | 0 |
| 3.1. valsts pamatbudžets | 108 911 | 0 | 2 704 | 0 | 2 704 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 6.1. Detalizēts ieņēmumu aprēķins  Nodevas apmērs par salūtieroča (akustiskā ieroča) apliecinājuma izsniegšanu – 95 EUR.  Kopumā 2019.gadā un turpmāk ik gadu plānots izsniegt 70 salūtieroča (akustiskā ieroča) apliecinājumus.  Valsts pamatbudžeta ieņēmumu no valsts nodevas par salūtieroča (akustiskā ieroča) apliecinājuma izsniegšanu prognoze:  2019.gadā un turpmāk ik gadu prognozēti ieņēmumi 6 650 *euro* apmērā:  95 *euro* x 70 apliecinājumi = 6 650 *euro.*  Plānotais ieņēmumu apmērs no valsts nodevas par kontrolšāviena ar vītņstobra šaujamieroci izdarīšanu un par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu (budžeta ieņēmumu klasifikācijas kods 9.3.9.3.) atspoguļots likumprojekta sākotnējās ietekmes novērtējuma ziņojumā (anotācijā).  6.2. Detalizēts izdevumu aprēķins.  Detalizēts izdevumu aprēķins pievienots projekta sākotnējās ietekmes novērtējuma ziņojuma (anotācijas) pielikumā.  Aprēķinot valsts nodevas apmēru, tika izvērtēti valsts nodevas administrēšanas nodrošināšanai un pakalpojuma sniegšanai nepieciešamie tiešie un netiešie izdevumi.  Tiešie izdevumi, kas saistīti ar salūtieroča (akustiskā ieroča) vienas vienības verificēšanu un valsts nodevas administrēšanu – 93,34 *euro* :   * izdevumi atlīdzībai (EKK1000) – 84,52 *euro*, tai skaitā izdevumi atalgojumam – 65,54 *euro*, izdevumi darba devēja valsts sociālās apdrošināšanas obligātajām iemaksām – 18,98 *euro*; * izdevumi precēm un pakalpojumiem (EKK2000) – 4,31 *euro*, tai skaitā izdevumi par pakalpojumiem – 3,51 *euro,* izdevumi par krājumiem, materiāliem, energoresursiem, precēm, biroja precēm un inventāru (vidējās izmaksas apliecību izgatavošanai un salūtieroča konstrukcijas izmaiņu noteikšanai nepieciešamās materiālās izmaksas) – 0,80 *euro;* * izdevumi pamatkapitāla veidošanai (EKK5000) (pakalpojuma nodrošināšanai un uzskaitei nepieciešamā tehnika un iekārtas) – 4,51 *euro*.   Netiešie izdevumi, kas saistīti ar salūtieroča (akustiskā ieroča) vienas vienības verificēšanu un valsts nodevas administrēšanu – 1,81 *euro*:   * izdevumi atlīdzībai (EKK1000) – 1,35 *euro*, tai skaitā, izdevumi atalgojumam – 1,03 *euro*, izdevumi darba devēja valsts sociālās apdrošināšanas obligātajām iemaksām – 0,32 *euro*; * izdevumi precēm un pakalpojumiem (EKK2000) – 0,42 *euro*, tai skaitā izdevumi par pakalpojumiem – 0,28 *euro,* izdevumi par krājumiem, materiāliem, energoresursiem, precēm, biroja precēm un inventāru – 0,14 *euro;* * izdevumi pamatkapitāla veidošanai (EKK5000) (pakalpojuma nodrošināšanai un uzskaitei nepieciešamās iekārtas un tehnika) – 0,04 *euro.*   Valsts policija izdevumus, kas saistīti ar valsts nodevas par salūtieroča (akustiska ieroča) apliecinājuma izsniegšanu administrēšanas nodrošināšanu un pakalpojuma sniegšanu, segs tai piešķirto valsts budžeta līdzekļu ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Grozījumi Ministru kabineta 2005. gada 27. decembra noteikumos Nr.1032 “Noteikumi par budžeta ieņēmumu klasifikāciju” (izdarīti ar Ministru kabineta 2018.gada 27.novembra noteikumiem Nr. 745 “Grozījumi Ministru kabineta 2005. gada 27. decembra noteikumos Nr. 1032 “Noteikumi par budžeta ieņēmumu klasifikāciju””), paredzot tajos jaunu valsts nodevas veidu – valsts nodevu par salūtieroča (akustiskā ieroča) apliecinājuma izsniegšanu, attiecīgi precizējot budžeta ieņēmumu klasifikācijas koda 9.3.9.3. nosaukumu.  Saskaņā ar Ministru kabineta 2018.gada 27.novembra noteikumu Nr. 745 “Grozījumi Ministru kabineta 2005. gada 27. decembra noteikumos Nr. 1032 “Noteikumi par budžeta ieņēmumu klasifikāciju”” 4. punktu, grozījumi 9.3.9.3. koda nosaukumā (šādā redakcijā: “valsts nodeva par Ieroču aprites likumā paredzētā kontrolšāviena ar vītņstobra šaujamieroci izdarīšanu, par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu un par salūtieroča (akustiskā ieroča) apliecinājuma izsniegšanu”) stāsies spēkā vienlaikus ar Ieroču aprites likumu.). |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nodrošinot sabiedrības līdzdalību atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, 2018.gada 18.jūlijā Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība” tika publicēts paziņojums par sabiedrības līdzdalības iespējām projekta izstrādes procesā.  Pēc izsludināšanas Valsts sekretāru sanāksmē projekts sabiedrībai pieejams Ministru kabineta tīmekļvietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli, iebildumus un priekšlikumus par projektu līdz 2018.gada 6.augustam. |
| 3. | Sabiedrības līdzdalības rezultāti | Sabiedrības viedoklis, iebildumi vai priekšlikumi par projektu netika saņemts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus; papildu cilvēkresursi nav nepieciešami.  Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav |

|  |  |
| --- | --- |
| Iekšlietu ministrs | Sandis Ģirģens |
| Vīza: valsts sekretārs | Dimitrijs Trofimovs |

Žakaite, 67829546

[solvita.zakaite@vp.gov.lv](mailto:solvita.zakaite@vp.gov.lv)

Lasmanis, 67208420

[janis.lasmanis@ekspertize.vp.gov.lv](mailto:janis.lasmanis@ekspertize.vp.gov.lv)

Dzene, 67075548

[ilze.dzene@vp.gov.lv](mailto:ilze.dzene@vp.gov.lv)